นายกฯประชุมราคาสินค้าพาณิชย์ วันนี้ (11 พ.ค.)
น.ส.ยิ่งลักษณ์ ชินวัตร นายกรัฐมนตรี เตรียมประชุมหารือร่วมกับนายบุญทรง เตริยาภิรมย์ รัฐมนตรีว่าการกระทรวงพาณิชย์ และผู้บริหารของกระทรวง ต่อแนวทางแก้ไขปัญหาราคาสินค้าและยกระดับราคาสินค้าเกษตร ที่ศูนย์บริหารจัดการแก้ไขปัญหาราคาสินค้า ในวันนี้ (11 พ.ค.) เวลา 11.00 น. หลังจากนั้นจะประชุมร่วมกับคณะหัวหน้าส่วนราชการระดับปลัดกระทรวง ที่กระทรวงพาณิชย์ก่อนหน้านี้ที่ประชุมคณะกรรมการกลางว่าด้วยราคาสินค้าและบริการ หรือ กกร. กระทรวงพาณิชย์ มีมติให้เพิ่มอาหารปรุงสำเร็จหรืออาหารจานด่วน เข้าอยู่ในบัญชีสินค้าและบริการควบคุม ส่งผลให้บัญชีสินค้าและบริการควบคุม จากเดิมที่มีอยู่ที่ 42 รายการเป็น 43 รายการ โดยจะมีการเสนอให้ที่ประชุมคณะรัฐมนตรีพิจารณาเห็นชอบในสัปดาห์หน้าทั้งนี้ อาหารปรุงสำเร็จที่ กกร. เสนอควบคุมที่ได้ประกาศไปก่อนหน้านี้ เช่น ข้าวไข่เจียว ข้าวขาหมู ข้าวผัด ข้าวราดแกง ก๋วยเตี๋ยวราดหน้า ผัดซีอิ๋ว ขนมจีนน้ำยา โดยเฉลี่ยควบคุมที่ราคา 25-35 บาท แต่อาจพิจารณาราคาใหม่อีกครั้ง ตามสถานที่จำหน่ายและต้นทุนค่าเช่าที่ของผู้ประกอบการ ซึ่งคาดว่าจะสามารถประกาศใช้ได้ภายใน 2 สัปดาห์ โดยหากประกาศเป็นบัญชีสินค้าราคาควบคุม ผู้ประกอบการรายใดฝ่าฝืนมาตรการที่กำหนดจะต้องมีโทษจำคุก 7 ปี ปรับ 140000 บาทด้านนายณัฐวุฒิ ใสยเกื้อ รัฐมนตรีช่วยว่าการกระทรวงเกษตรและสหกรณ์ เปิดโครงการ สหกรณ์ไทยเพื่อคนไทย - ถูกทั้งแผ่นดิน - สินค้าสหกรณ์ ราคายุติธรรม เพื่อจำหน่ายสินค้าราคาถูกทั่วประเทศผ่านทางสำนักงานสหกรณ์จังหวัด และตลาดในชุมชน ในกรุงเทพฯ จะจัดขึ้นที่ห้างสรรพสินค้า เจเจมอล์ สหกรณ์ออมทรัพย์ สหกรณ์ร้านค้า และสหกรณ์บริการ รวม 10 แห่งทั่วกรุงเทพฯ และยังมีขบวนรถจำหน่ายสินค้าเคลื่อนที่ ตะเวนตามแหล่งชุมชนที่สำคัญตลอดสัปดาห์ของการรณรงค์ประชาสัมพันธ์ โดย โครงการดังกล่าวใช้งบประมาณของกรมส่งเสริมสหกรณ์ดำเนินการทั้งสิ้น 8 ล้านบาท
 วันนี้ (11 พ.ค.) เวลา 11.00 น. นายกรัฐมนตรี จะประชุมหารือร่วมกับนายบุญทรง เตริยาภิรมย์ รัฐมนตรีว่าการกระทรวงพาณิชย์ และ ผู้บริหารของกระทรวง ต่อแนวทางแก้ไขปัญหาราคาสินค้าและยกระดับราคาสินค้าเกษตร ที่ศูนย์บริหารจัดการแก้ไขปัญหาราคาสินค้า
นายกฯ,ประชุม,ราคา,สินค้าพาณิชย์,อาหารควบคุม